42. ΑΠΟΦΑΣΗ ΥΦΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ.Φ.340.3/32/64416/Σ.141 της 10-28 Μαρτ.2000 (ΦΕΚ Β 404) Τροποποίηση προθεσμιών Λιποταξίας Στρατιωτικών. Έχοντας υπόψη: α. Το Νόμ.2292/1995 (ΦΕΚ Α΄ 35) «Οργάνωση και Λειτουργία Υπουργείου Εθνικής΄Αμυνας, Διοίκηση και ΄Ελεγχος των ΕΔ». β. Το άρθρ.29Α του Νόμ.1558/85 (ΦΕΚ Α΄137) «Κυβέρνηση και Κυβερνητικά ΄Οργανα» που προστέθηκε από το άρθρ.27 του Νόμ.2081/92 όπως αντικαταστάθηκε από το άρθρ.1 παρ.2 του Νόμ.2469/1997. γ. Το γεγονός ότι από τις διατάξεις της παρούσας δεν προκαλείται επιβάρυνση σε βάρος του κρατικού προϋπολογισμού. δ. Τη με αριθ. Πρωτ. 29261/7.10.96 Κοινή Απόφαση  Πρωθυπουργού και Υπουργού Εθνικής ΄Αμυνας Αρμοδιοτήτων Υπουργείου Εθνικής ΄Αμυνας στον Υφυπουργό Έθνικής ΄Αμυνας (ΦΕΚ Β΄933). ε. Τα άρθρ.33 και 34 του ΣΠΚ (Νόμ.2287/95, ΦΕΚ Α΄20). στ. Σχετική πρόταση του ΓΕΣ, αποφασίζουμε: Τη μείωση των προθεσμιών κήρυξης σε λιποταξία που προβλέπονται από το άρθρ.33 παρ.1 στοιχ. α και β του ΣΠΚ που κυρώθηκε με το Νόμ.2287/95, σε δύο ημέρες για το στρατιωτικό προσωπικό των Μονάδων στο Στρατό Ξηράς, που εμπλέκονται στη διακλαδική άσκηση «ΠΑΡΜΕΝΙΩΝ-2000». 